CELEX: 32011R1222
Language: bg
Date: 2011-11-28 00:00:00
Title: Регламент за изпълнение (ЕС) № 1222/2011 на Комисията от 28 ноември 2011 година за изменение на Регламент (ЕО) № 1010/2009 по отношение на административните споразумения с трети държави относно сертификатите за улов на морски риболовни продукти

29.11.2011   
            
            
               BG
            
            
               Официален вестник на Европейския съюз
            
            
               L 314/2
            
         РЕГЛАМЕНТ ЗА ИЗПЪЛНЕНИЕ (ЕС) № 1222/2011 НА КОМИСИЯТА
   от 28 ноември 2011 година
   за изменение на Регламент (ЕО) № 1010/2009 по отношение на административните споразумения с трети държави относно сертификатите за улов на морски риболовни продукти
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1005/2008 (1) на Съвета от 29 септември 2008 г. за създаване на система на Общността за предотвратяване, възпиране и премахване на незаконния, недеклариран и нерегулиран риболов, и по-специално член 12, параграф 4, член 14, параграф 3, член 20, параграф 4 и член 52 от него,
   като има предвид, че:
   
               (1)
            
            
               Административните споразумения с трети държави относно сертификатите за улов на риболовни продукти са изброени в приложение IX към Регламент (ЕО) № 1010/2009 на Комисията от 22 октомври 2009 г. за определяне на подробни правила за прилагането на Регламент (ЕО) № 1005/2008 (2).
            
         
               (2)
            
            
               Две нови административни споразумения относно сертификати за улов, базирани на електронни системи за проследяване, бяха постигнати с Норвегия и Южна Африка съответно на 4 май 2011 г. и 21 септември 2010 г.
            
         
               (3)
            
            
               Приложение IX към Регламент (ЕО) № 1010/2009 следва да бъде съответно изменено.
            
         
               (4)
            
            
               Мерките, предвидени в настоящия регламент, са в съответствие със становището на Комитета по рибарство и аквакултури,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение IX към Регламент (ЕО) № 1010/2009 се изменя съобразно приложения I и II към настоящия регламент.
   Член 2
   Влизане в сила
   Настоящият регламент влиза в сила на седмия ден след публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 28 ноември 2011 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 286, 29.10.2008 г., стр. 1.
   
      (2)  ОВ L 280, 27.10.2009 г., стр. 5.
   
      ПРИЛОЖЕНИЕ I
      В приложение IX към Регламент (ЕО) № 1010/2009 раздел 1 се заменя със следния текст:
      
         „Раздел 1
         
         
            НОРВЕГИЯ
         
         СХЕМА ЗА СЕРТИФИЦИРАНЕ НА УЛОВА
         В съответствие с член 12, параграф 4 от Регламент (ЕО) № 1005/2008 сертификатът за улов, предвиден в член 12 и приложение II към горепосочения регламент, се заменя — за риболовни продукти, получени от улов, извършен от риболовни кораби, плаващи под флага на Норвегия — с норвежки сертификат за улов, основан на норвежката система за претегляне и записване на улова, която представлява електронна система за проследяване под контрола на норвежките органи и гарантира същото ниво на контрол от органите, което се изисква съгласно схемата на Европейския съюз за сертифициране на улова.
         Образци на норвежките сертификати за улов, които заменят сертификата за улов на Европейския съюз и сертификата за реекспорт, са дадени в допълнение I.
         Документите, посочени в член 14, параграфи 1 и 2 от Регламент (ЕО) № 1005/2008, могат да бъдат изпращани по електронен път.
         Норвегия изисква сертификат за улов за разтоварвания на сушата и внос в Норвегия на улов, извършен от риболовни кораби, плаващи под флага на държава-членка на Европейския съюз.
         ВЗАИМОПОМОЩ
         Взаимопомощта, предвидена в член 51 от Регламент (ЕО) № 1005/2008, се развива с цел да се улесни обменът на информация и помощта между съответните органи на Норвегия и на държавите-членки на Европейския съюз, въз основа на подробните правила за взаимопомощ, определени в Регламент (ЕО) № 1010/2009 на Комисията.
         
            Допълнение I
            
               
            
               
            
               
            
               
         “
   
   
      ПРИЛОЖЕНИЕ II
      В приложение IX към Регламент (ЕО) № 1010/2009 се добавя следният раздел 7:
      
         „Раздел 7
         
         
            ЮЖНА АФРИКА
         
         СХЕМА ЗА СЕРТИФИЦИРАНЕ НА УЛОВА
         В съответствие с член 12, параграф 4 от Регламент (ЕО) № 1005/2008, сертификатът за улов, предвиден в член 12 и приложение II от горепосочения регламент се заменя — за риболовни продукти, получени от улов, извършен от риболовни кораби, плаващи под флага на Южна Африка — от южноафрикански сертификат за улов, който представлява система за електронно проследяване под контрола на южноафриканските органи и гарантира същото ниво на контрол от органите, което се изисква съгласно схемата на Европейския съюз за сертифициране на улова.
         Образци на южноафриканските сертификати за улов, които заменят сертификата за улов на Европейския съюз и сертификата за реекспорт, са дадени в допълнение I.
         Документите, посочени в член 14, параграфи 1 и 2 от Регламент (ЕО) № 1005/2008, могат да бъдат изпращани по електронен път.
         
            Допълнение I
            
               
            
               
            
               
         “